แฟนมีประจำเดือนช่วงวันที่ 8-11 เดือนมิ.ย. แล้วหยุดไป ช่วงวันที่12-14 มิ.ย. มีอะไรกับแฟนโดยหลั่งข้างใน หลังจากนั้นช่วววันที่ 20-27 มิ.ย. แฟนกลับมามีประจำเดือนตามปกติ แต่เดือน ก.ค. ประจำเดือนแฟนยังไม่มา อยากทราบว่า มีความเป็นไปได้ที่จะท้องไหมครับ
สวัสดีค่ะ ปกติแล้วประจำเดือนควรจะมาทุก 22-35 วัน ดังนั้นเลือดที่มาในช่วง 20-27 มิ.ย. อาจจะยังเร็วเกินไปเล็กน้อยที่จะเป็นเลือดประจำเดือนเลือดที่ออกผิดปกติทางช่องคลอด อาจมีสาเหตุอื่นๆเช่น การติดเชื้อหรือมีเนื้องอกของอวัยวะสืบพันธุ์ การมีภาวะแทรกซ้อนจากการตั้งครรภ์เช่นแท้งหรือ ท้องนอกมดลูก ผลข้างเคียงจากการใช้ยาคุมกำเนิดแบบฉุกเฉิน เป็นต้นดังนั้น ควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ที่ 10-14 วันหลังปฏิสนธิเพื่อยืนยันเรื่องการตั้งครรภ์อีกครั้ง ถ้าให้ผลบวกควรรีบไปพบแพทย์ เพราะการเลือดออกผิดปกติขณะตั้งครรภ์อาจมีอันตรายได้ หากให้ผลลบ แต่ประจำเดือนก็ไม่มา ควรไปยืนยันผลและหาสาเหตุอื่นๆที่เกี่ยวกับมดลูกหรือรังไข่ที่รพ.ต่อไปเช่นกัน